पैराग्वे
पैराग्वे (स्पेनिश उच्चारण: [paɾaɣwaj]; गुआरानी उच्चारण: [paɾaɰwaj]), आधिकारिक तौर पर पैराग्वे गणराज्य, मध्य दक्षिण अमेरिका में एक स्थल-रुद्ध देश है, यह अर्जेंटीना द्वारा दक्षिण और दक्षिणपश्चिम, ब्राजील द्वारा पूर्व और पूर्वोत्तर, और बोलीविया से उत्तर-पश्चिम में घिरा हुआ है। यह पैराग्वे नदी के दोनों किनारों पर बसा हुआ है, जो देश के केंद्र होते हुए उत्तर से दक्षिण तक बहती है। दक्षिण अमेरिका में इसके केंद्रीय स्थान के कारण, इसे कभी-कभी कोराज़ोन डी सुदामेरिक ("दक्षिण अमेरिका का दिल") भी कहा जाता है। पैराग्वे अफ्रीका-यूरेशिया के बाहर दो स्थलरुद्ध देशों (दूसरा बोलिविया है) में से एक है, और अमेरिका में सबसे छोटा स्थल-रुद्ध देश है। पैराग्वे संयुक्त राष्ट्र के सदस्य देश के साथ-साथ कई अंतरराष्ट्रीय समूहों जैसे अमेरिकी देशों का संगठन (ओएएस), लैटिन अमेरिकी एकीकरण संघ (अलादी), दक्षिणी शंकु आम बाजार (मर्कोसुर) और इंटरपोल का सक्रिय प्रतिभागी है। यह दुनिया के कुछ एक देशों और एकमात्र दक्षिण अमेरिकी राष्ट्र है जिसने आधिकारिक तौर पर चीन जनवादी गणराज्य के बजाय ताइवान को मान्यता दी है।